**ΣΥΡΡΟΗ ΚΡΟΥΣΜΑΤΩΝ COVID-19 ΣΕ ΚΛΙΝΙΚΑ ΤΜΗΜΑΤΑ ΝΟΣΟΚΟΜΕΙΟΥ ΑΝΑΦΟΡΑΣ: ΜΕΤΡΑ ΠΡΟΛΗΨΗΣ &ΕΚΤΑΚΤΕΣ ΠΑΡΕΜΒΑΣΕΙΣ**

Α. Αρβανίτη1, Α. Καραΐσκου1, Ε. Κυπραίου2, Δ. Φυτιλή2, Α. Δεληγιάννη3,

Π. Γιαννοπούλου3, Σ. Συμπάρδη1

1. Επιτροπή Νοσοκομειακών Λοιμώξεων (ΕΝΛ) Γ.Ν.Ε. «ΘΡΙΑΣΙΟ»

2. Τμήμα Ιατρικής Εργασίας Γ.Ν.Ε. «ΘΡΙΑΣΙΟ»

3. Μικροβιολογικό Εργαστήριο-Τμήμα Μοριακής Βιολογίας Γ.Ν.Ε. «ΘΡΙΑΣΙΟ»

**ΕΙΣΑΓΩΓΗ:** Ο SARS-CoV-2 παρουσιάζει ισχυρή δυναμική πρόκλησης σοβαρών επιδημικών εξάρσεων μεταξύ Επαγγελματιών Υγείας (ΕΥ) και νοσηλευόμενων ασθενών, η πρόληψη και η αντιμετώπιση των οποίων προϋποθέτει την ύπαρξη στιβαρών πολιτικών ελέγχου λοιμώξεων.

**ΣΚΟΠΟΣ:**Η ανάλυση γένεσης και αντιμετώπισης τριών συρροών κρουσμάτων COVID-19σε προσωπικό και νοσηλευόμενους ασθενείς

**ΜΕΘΟΔΟΣ-ΥΛΙΚΟ:1. Το προληπτικό σχέδιο της ΕΝΛ** Θριασίου στην εξέλιξη των κυμάτων της πανδημίας περιλάμβανε: 2ο κύμα πανδημίας: α) μοριακό έλεγχο (PCR) ασθενών προεγχειρητικών, ύποπτων για SARS-CoV-2, προσωπικού επιστρέφοντος από άδεια, μετά έκθεση σε επιβεβαιωμένο κρούσμα ή εμφάνιση συμπτωμάτων β) απαγόρευση κοινωνικού επισκεπτηρίου.3ο κύμα πανδημίας: α) έλεγχος όλων των νέο-εισαγόμενων ασθενών με ταχύ αντιγονικό test στο ΤΕΠ β) εβδομαδιαίο screening προσωπικού με PCR. γ) αυστηροποίηση παραμονής συνοδών.**2. Σε εμφάνιση κρούσματος** σε προσωπικό ή/και ασθενή: α) άμεση μετακίνηση ασθενούς σε COVID-19 τμήμα, β) απομάκρυνση συμπτωματικού ΕΥ,γ)ιχνηλάτηση/καταγραφή επαφών/αξιολόγηση έκθεσης από Ιατρούς Εργασίας, δ) περιχαράκωση κλινικού τμήματος με συρροή,ε) έλεγχος συν-νοσηλευόμενων και προσωπικού, στ)επιτήρηση ενισχυμένων μέτρων ατομικής προστασίας, ζ) αποφυγή διασυνδετικών εκτιμήσεων, η) καθαριότητα/απολύμανση.

**ΑΠΟΤΕΛΕΣΜΑΤΑ** Καταγράφηκαν 3 συρροές COVID-19:Στο 2ο κύμα: Δύο σε non COVID-19 τμήματα. Στο 3ο κύμα: μια σε COVID-19 τμήμα. Η 1η συρροή (9ος2020) αφορά 5 επιβεβαιωμένα περιστατικά, 2 ασθενείς (1 ασθενής μηδέν και 1δευτεροπαθής μετάδοση) και 3 ΕΥ(έλεγχος προσωπικού μετά την έκθεση). Μετάδοση: από επιβεβαιωμένο συνοδό. Η 2η συρροή (11ος2020) αφορά σε 6 επιβεβαιωμένα περιστατικά, 4 ΕΥ (2 σε προληπτικό screening προσωπικού και 2 από δευτεροπαθή μετάδοση), 2 ασθενείς (1 σε προεγχειρητικό έλεγχο και 1 στο screening συν-νοσηλευόμενων ασθενών). Πιθανή μετάδοση: από ΕΥ σε ασθενή. Η 3η συρροή (3ος2021) αφορά σε 10 ΕΥ τμήματος COVID-19, εκ των οποίων 9 ήταν ανεμβολίαστοι.Σε 5 εκ των 10 η γενετική αλληλουχία έδειξε *B.1.1.7VOC*. Μετάδοση από συμπτωματικό ΕΥ (κρούσμα στο οικογενειακό περιβάλλον) σε ΕΥ. Και οι τρείς συρροές περιορίστηκαν χωρίς περαιτέρω μετάδοση σε προσωπικό και ασθενείς.

**ΣΥΜΠΕΡΑΣΜΑΤΑ** Η εισαγωγή διενέργειας αντιγονικού test στους προσερχόμενους ασθενείς, ο τακτικός έλεγχος του προσωπικού, η άμεση απομόνωση/περιχαράκωση των κλινικών τμημάτων ήταν απαραίτητα για τον περιορισμό των συρροών**.**